ສິດ ແລະ ໜ້າທີ່
- ສິດ ແລະ ໜ້າທີ່ຂອງພະແນກສຶກສາທິການ ແລະ ກິລາແຂວງ:
-
ວາງແຜນພັດທະນາ ຊັ້ນມັດທະຍົມສຶກສາ, ອາຊີວະສຶກສາຊັ້ນຕົ້ນ, ຊັ້ນກາງທັງໃນແລະ ນອກໂຮງຮຽນລວມທັງພາກລັດ ແລະ ເອກະຊົນພາຍໃນແຂວງ, ນະຄອນຫຼວງພ້ອມກັນນັ້ນກໍວາງແຜນພັດທະນາວຽກງານກິລາໃນຂອບເຂດແຂວງຕົນເອງ.
-
ສ້າງ ແລະ ປັບປຸງນິຕິກຳຕ່າງໆເພື່ອຄຸ້ມຄອງວຽກງານການສຶກສາ ແລະ ກິລາ ພາຍໃນແຂວງນະຄອນຫຼວງ.
-
ປັບປຸງການຈັດຕັ້ງຄຸ້ມຄອງການສຶກສາ ແລະ ກິລາພາຍໃນແຂວງ, ນະຄອນຫຼວງໃຫ້ສອດຄ່ອງກັບແຜນພັດທະນາເສດຖະກິດ-ສັງຄົມຂອງລັດຖະບານໃນແຕ່ລະໄລຍະ.
-
ເຜີຍແຜ່ແຜນການ, ແຜນງານ, ໂຄງການາພັດທະນາການສຶກສາ ແລະ ກິລາພ້ອມທັງນຳພາ
-
ຄຸ້ມຄອງໂດຍກົງ ຊັ້ນມັດທະຍົມສຶກສາ, ການສຶກສາ, ການສຶກສາວິຊາຊີບຊັ້ນຕົ້ນ, ຊັ້ນກາງແລະ ກິລາພາຍໃນແຂວງຕາມມາດຕະຖານຂອງການສຶກສາ ແລະ ກິລາໂດຍສະເພາະແມ່ນໂຮງຮຽນຕົວແບບໃຫ້ບັນລຸຕາມເປົ້າໝາຍ.
-
ຄຸ້ມຄອງພະນັກງານ, ລັດຖະກອນສຶກສາ ແລະ ກິລາພາຍໃນແຂວງ, ນະຄອນຫຼວງຕາມລະບຽບກົດໝາຍ.
-
ຄຸ້ມຄອງງົບປະມານ, ການເງິນ, ຊັບສິນຂອງຂະແໜງການສຶກສາ ແລະ ກິລາຕາມລະບຽບກົດໝາຍຂອງລັດ.
-
ຄຸ້ມຄອງວຽກງານສະຖິຕິ,ຂ່າວສານການສຶກສາພາຍໃນແຂວງ/ນະຄອນຫຼວງ ແລະລາຍງານໃຫ້ກະຊວງສຶກສາທິການ ແລະ ກິລາຊາບຕາມກຳນົດເວລາ.
-
ຊີ້ນຳຫ້ອງການສຶກສາທິການ ແລະ ກິລາເມືອງ ແລະ ຫ້ອງການສຶກສາສົງໃນການຈັດຕັ້ງປະຕິບັດໜ້າທີ່ວຽກງານຕາມລະບຽບກົດໝາຍ.
-
ກວດກາ, ຕິດຕາມ, ປະເມີນຜົນການປະຕິບັດແຜນພັດທະນາການສຶກສາ ແລະ ກິລາແຕ່ລະໄລຍະ.
-
ປະຕິບັດວຽກອື່ນໆ ຕາມການມອບໝາຍຂອງລັດຖະມົນຕີວ່າການກະຊວງສຶກສາທິການແລະ ກິລາ ແລະ ເຈົ້າແຂວງ.
- ກິດຈະກຳຂອງພະແນກສຶກສາທິການ ແລະ ກິລາແຂວງ:
- ວາງແຜນພັດທະນາການສຶກສາ ແລະ ກິລາພາຍໃນແຂວງໂດຍສັງລວມແຜນການຂະຫຍາຍການສຶກສາ ແລະ ກິລາ, ແຜນການກໍ່ສ້າງພື້ນຖານວັດຖຸການສຶກສາ ແລະ ກິລາເພື່ອເປັນແຜນພັດທະນາການສຶກສາ ແລະ ກິລາຂອງແຂວງ/ນະຄອນຫຼວງ ແລະ ນຳສະເໜີປົກຄອງແຂວງ/ນະຄອນຫຼວງ ແລະ ກະຊວງສຶກສາສາທິການ ແລະ ກິລາຕາມລຳດັບ.
- ອອກຂໍ້ກຳນົດ ແລະ ລະບຽບການຕ່າງໆ ໂດຍສອດຄ່ອງກັບແຜນການທີ່ກະຊວງສຶກສາແລະ ກິລາວາງອອກໃນແຕ່ລະໄລຍະ.
- ຈັດຕັ້ງປະຕິບັດແຜນພັດທະນາການສຶກສາທີ່ໄດ້ຮັບຮອງຈາກປົກຄອງແຂວງ/ນະຄອນຫຼວງແລະ ກະຊວງສຶກສາທິການ ແລະ ກິລາໃຫ້ບັນລຸຜົນຕາມລະດັບຄາດໝາຍ.
- ຕິດຕາມ, ກວດກາ, ຊຸກຍູ້, ປະເມີນ ແລະ ລາຍງານສະພາບການຈັດຕັ້ງປະຕິບັດແຜນພັດທະນາການສຶກສາ ແລະ ກິລາທີ່ຕົນວາງອອກໃນແຕ່ລະໄລຍະໃຫ້ຂັ້ນເທິງເປັນປົກກະຕິ (ໄລຍະ1 ເດືອນ, 3 ເດືອນ, 6 ເດືອນ ແລະ ໄລຍະຍາວ ).
- ຕິດຕາມການຈັດຕັ້ງປະຕິບັດຫຼັກສູດ, ການຮຽນ-ການສອນ ແລະ ການສອບເສັງພາກຮຽນແລະ ປີຮຽນຂອງໂຮງຮຽນທຸກສາຍ ແລະ ທຸກປະເພດທີ່ຢູ່ໃນຄວາມຮັບຜິດຊອບຂອງຕົນ.
- ອອກຂໍ້ສອບ ແລະ ຈັດຕັ້ງການສອບເສັງຈົບຊັ້ນຕາມການແບ່ງຂັ້ນຄຸ້ມຄອງຂອງກະຊວງສຶກສາທິການ ແລະ ກິລາ.
- ຈັດຕັ້ງການແຂ່ງຂັນສິລະປະ ແລະ ກິລາກາຍະກຳຂອງນັກຮຽນໃນລະດັບແຂວງ.
- ຈັດຕັ້ງການສອບເສັງນັກຮຽນເກັ່ງລະດັບປະຖົມ ແລະ ມັດທະຍົມພາຍໃນແຂວງ.
- ແນະນຳການສຶກສາໃຫ້ແກ່ນັກຮຽນທີ່ຈະຮຽນຕໍ່ທັງສາຍສາມັນ, ອາຊີວະສຶກສາ ແລະ ການສຶກສາຊັ້ນສູງ.
- ຈັດຕັ້ງຄົ້ນຄວ້າຫຼັກສູດທີ່ເປັນພູມປັນຍາຂອງທ້ອງຖິ່ນ ເພື່ອປະກອບເຂົ້າໃນຫຼັກສູດລວມຕາມທີ່ກະຊວງສຶກສາທິການ ແລະ ກິລາໄດ້ກຳນົດໄວ້.
- ຄົ້ນຄວ້າ ແລະ ດັດປັບຕາຕະລາງການຮຽນ-ການສອນໃຫ້ສອດຄ່ອງກັບລະດູການຜະລິດຂອງທ້ອງຖິ່ນ.
- ຈັດຕັ້ງ ແລະ ດຳເນີນການຝຶກອົບຮົມຄູປະເພດຕ່າງໆ ຕາມຫຼັກສູດທີ່ກະຊວງສຶກສາທິການ ແລະ ກິລາກຳນົດ.
- ປະຕິບັດແຜນການລຶບລ້າງຄວາມບໍ່ຮູ້ໜັງສື, ຝຶກອົບຮົມວິຊາຊີບຂັ້ນພື້ນຖານ ແລະ ບຳລຸງຍົກລະດັບການສຶກສາໃຫ້ພະນັກງານ ແລະ ປະຊາຊົນພາຍໃນແຂວງໃຫ້ບັນລຸຜົນຕາມລະດັບຄາດໝາຍ.
- ພິຈາລະນາການສ້າງຕັ້ງ ແລະ ຍຸບເລີກໂຮງຮຽນລ້ຽງເດັກ, ໂຮງຮຽນອະນຸບານ, ໂຮງຮຽນປະຖົມ, ໂຮງຮຽນມັດທະຍົມ, ໂຮງຮຽນວິຊາຊີບ ແລະ ສູນການສຶກສາປະເພດຕ່າງໆທັງໃນລະບົບ, ນອກລະບົບ, ທັງພາກລັດ ແລະ ເອກະຊົນ.
- ດຳເນີນການຄົ້ນຄວ້າ ແລະ ພິຈາລະນາການຈັດຫາ, ບັນຈຸ, ສັບຊ້ອນ, ຍົກຍ້າຍ, ແຕ່ງຕັ້ງພະນັກງານ,ການເລື່ືອນຊັ້ນ-ຂັ້ນເງິນເດືອນ, ການປະຕິບັດນະໂຍບາຍສະຫວັດດີການການຍ້ອງຍໍ ແລະ ການປະຕິບັດມາດຕະການທາງວິໄນຕໍ່ພະນັກງານຕາມລະບຽບການທີ່ໄດ້ກຳນົດ, ສົມທົບກັບກະຊວງສຶກສາທິການ ແລະ ກິລາ ຈັດຕັ້ງສອບເສັງເລື່ືອນຊັ້ນ-ຂັ້ນເງິນເດືອນໃຫ້ແກ່ລັດຖະກອນສຶກສາທິການ ແລະ ກິລາ.
- ດຳເນີນການກວດກາ, ກວດການ ແລະ ນິເທດການສຶກສາພາຍໃນແຂວງ/ນະຄອນຫຼວງເມືອງ ແລະ ໂຮງຮຽນຕ່າງໆໃຫ້ເປັນປົກກະຕິ.
- ຈັດຕັ້ງການເກັບກຳ, ວິໄຈສະຖິຕິ ແລະ ຂໍ້ມູນຂ່າວສານການສຶກສາຕາມແບບຟອມທີ່ຕົນກຳນົດ ແລະ ຕາມແບບຟອມທີ່ກະຊວງສຶກສາທິການ ແລະ ກິລາຕ້ອງການ.
- ດຳເນີນການຄົ້ນຄວ້າ ແລະ ສ້າງແຜນທີ່ການສຶກສາຕາມແຜນພັດທະນາການສຶກສາແລະແຜນພັດທະນາເສດຖະກິດ-ສັງຄົມຂອງແຂວງ/ນະຄອນຫຼວງ.
- ຈັດຕັ້ງການສ້າງລະບົບຂໍ້ມູນຂ່າວສານ ການສຶກສາຂັ້ນແຂວງ/ນະຄອນຫຼວງໃຫ້ເປັນລະບົບເຄືອຂ່າຍອັນດຽວລະຫວ່າງກະຊວງສຶກສາທິການ ແລະ ກິລາແຂວງ/ນະຄອນຫຼວງເມືອງ ແລະ ໂຮງຮຽນຕ່າງໆ.
- ຊີ້ນຳ, ຈັດຕັ້ງ, ສ້າງ, ສະໜອງ, ແຈກຢາຍ, ຄຸ້ມຄອງ ແລະ ປົກປັກຮັກສາອາຄານຮຽນ, ວັດຖຸອຸປະກອນ, ປື້ມແບບຮຽນ ແລະ ອື່ນໆພາຍໃນແຂວງ/ນະຄອນຫຼວງ.
- ສ້າງ, ຈັດຕັ້ງປະຕິບັດ, ຊຸກຍູ້, ຕິດຕາມກວດກາ, ປະເມີນ ແລະ ຕີລາຄາແຜນດຳເນີນງານຂອງພະແນກສຶກສາທິການ ແລະ ກິລາແຂວງ/ນະຄອນຫຼວງ, ຫ້ອງການສຶກສາທິການ ແລະ ກິລາເມືອງ, ເທດສະບານ ແລະ ໂຮງຮຽນ.
- ນຳພາ ແລະ ຈັດຕັ້ງການຮຽນ-ການສອນຂອງຄູ ແລະ ນັກຮຽນໃນໂຮງຮຽນຕ່າງໆເພື່ອປະຕິບັດຫຼັກສູດໃຫ້ໄດ້ຕາມຄາດໝາຍ ແລະ ມີປະສິດທິຜົນ.
- ຈັດຕັ້ງການນິເທດການສຶກສາໃຫ້ແກ່ຄູອາຈານ, ພ້ອມທັງຈັດຕັ້ງການທົດສອບ, ປະເມີນຜົນ ແລະ ສອບເສັງ.
- ຈັດຕັ້ງປຸກລະດົມປະຊາຊົນປະກອບສ່ວນເຂົ້າໃນການສຶກສາ ແລະ ສົ່ງລູກຫຼານເຂົ້າໂຮງຮຽນຢ່າງທົ່ວເຖິງ.
- ຂຶ້ນແຜນງົບປະມານ ແລະ ຈ່າຍເງິນຕ່າງໆຕາມຮ່ວງງົບປະມານທີ່ໄດ້ກຳນົດໄວ້ໃຫ້ຖຶກຕ້ອງ ແລະ ເໝາະສົມຕາມຄວາມເປັນຈິງ.
- ຈັດຕັ້ງການປະມູນ, ການຈັດຊື້ ແລະ ການຊຳລະສະສາງຕາມລະບຽບຫຼັກການ.
- ຮຽກໂຮມ ແລະ ຈັດຕັ້ງກອງປະຊຸມກ່ຽວກັບວຽກງານສຶກສາ ແລະ ກິລາໃນຂັ້ນຂອງຕົນ.